CELEX: 32012R0098
Language: et
Date: 2012-02-07 00:00:00
Title: Komisjoni rakendusmäärus (EL) nr 98/2012, 7. veebruar 2012 , mis käsitleb luba Pichia pastoris’ e (DSM 23036) abil saadud 6-fütaasi (EC 3.1.3.26) kasutamiseks broilerkanade, broilerkalkunite, munakanatibude, aretuskalkunite, munakanade, muud liiki nuumlindude ja munalindude, võõrutatud põrsaste, nuumsigade ja emiste söödalisandina (loa omanik Huvepharma AD)  EMPs kohaldatav tekst

8.2.2012   
            
            
               ET
            
            
               Euroopa Liidu Teataja
            
            
               L 35/6
            
         KOMISJONI RAKENDUSMÄÄRUS (EL) nr 98/2012,
   7. veebruar 2012,
   mis käsitleb luba Pichia pastoris’e (DSM 23036) abil saadud 6-fütaasi (EC 3.1.3.26) kasutamiseks broilerkanade, broilerkalkunite, munakanatibude, aretuskalkunite, munakanade, muud liiki nuumlindude ja munalindude, võõrutatud põrsaste, nuumsigade ja emiste söödalisandina (loa omanik Huvepharma AD)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus loa saamiseks Pichia pastoris’e (DSM 23036) abil saadud 6-fütaasile (EC 3.1.3.26). Taotlusele olid lisatud määruse (EÜ) nr 1831/2003 artikli 7 lõikes 3 nõutud dokumendid ja andmed.
            
         
               (3)
            
            
               Taotlus käsitleb luba Pichia pastoris’e (DSM 23036) abil saadud 6-fütaasi (EC 3.1.3.26) kasutamiseks broilerkanade, broilerkalkunite, munakanatibude, aretuskalkunite, munakanade, muud liiki nuumlindude ja munalindude, võõrutatud põrsaste, nuumsigade ja emiste söödalisandina, mis liigitatakse zootehniliste söödalisandite kategooriasse.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 11. oktoobri 2011. aasta arvamuses (2) järeldusele, et kavandatud kasutustingimuste korral ei avalda Pichia pastoris’e (DSM 23036) abil saadud 6-fütaas (EC 3.1.3.26) kahjulikku mõju loomade ega inimeste tervisele ega keskkonnale ning et selle kasutamine parandab fosfori omastamist kõikidel sihtliikidel ning tootlikkuse näitajaid lindudel. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (5)
            
            
               
                  Pichia pastoris’e (DSM 23036) abil saadud 6-fütaasi (EC 3.1.3.26) hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal 2011; 9(11):2414.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik 12 % niiskusesisaldusega täissööda kilogrammi kohta
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a16
               
               
                  Huvepharma AD
               
               
                  6-fütaas
                  (EC 3.1.3.26)
               
               
                  
                               
                           
                           
                              
                                 Söödalisandi koostis
                              
                              
                                 Pichia pastoris’e (DSM 23036) abil saadud 6-fütaasi (EC 3.1.3.26) valmistis minimaalse aktiivsusega:
                              
                                           
                                       
                                       
                                          4 000 OTU (1)/g (tahkel kujul)
                                       
                                    
                                           
                                       
                                       
                                          8 000 OTU/g (vedelal kujul)
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Pichia pastoris’e (DSM 23036) abil saadud 6-fütaas (EC 3.1.3.26)
                           
                        
                               
                           
                           
                              
                                 Analüüsimeetod
                                  (2)
                              
                              Kolorimeetriline meetod naatriumfütaadist ensüümi toimel eraldunud anorgaanilise fosfaadi sisalduse määramiseks
                           
                        
               
                  Broilerkanad
                  Munakanatibud
                  Munakanad
                  Muud linnuliigid, v.a broilerkalkunid ja aretuskalkunid
                  Emised
               
               
                  —
               
               
                  125 OTU
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovituslik maksimumannus kõikide lubatud liikide puhul 500 OTU täissööda kg kohta.
                           
                        
                              3.
                           
                           
                              Kasutamiseks söödas, mis sisaldab üle 0,23 % fütiiniga seotud fosforit.
                           
                        
                              4.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  28. veebruar 2022
               
            
                  Broilerkalkunid
                  Aretuskalkunid
                  Nuumsead
                  Põrsad (võõrutatud)
               
               
                  250 OTU
               
            
         (1)  1 OTU on selline ensüümi kogus, mille toimel eraldub ühes minutis tsitraatpuhverlahuses, mille pH on 5,5 ja temperatuur 37 °C, 5,1 mM naatriumfütaadist 1 mikromool anorgaanilist fosfaati (mõõdetud sinise P-molübdaadi kompleksi lainepikkusel 820 nm).
      
         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx